成績表

成績表係一張評定學生喺唔同主科同埋其他術科能力表現嘅紙，上面印咗唔同科嘅分數，先生會將學生嘅成績登記，用名次嚟排先後，整成一張成績表，然後喺某一日派返畀佢地睇自己嘅成績，同時令家長了解仔女喺學校嘅表現。學校成績表對於學生嚟講係可以決定未來，因為升中學或者大學嗰時通常要睇返以前嘅成績表而決定收唔收呢個學生。

學校嘅成績表通常有唔同主科嘅測驗同考試成績、全班名次、操行分、缺席日數、遲到日數、學生名、班別、學號、學校名、評語等等。而唔合格嘅科目就會喺個分嘅右上角打粒星。有啲人就認為成績表唔應該排名次，因為噉樣會傷害某啲學生嘅信心同埋令佢地變得讀書只係為咗爭名次，冇咗當初讀書嘅初心。

攷

學校